वाट्सअप पर तस्वीर आते ही दौड़ने लगती हैं पुलिस, कई पकड़े
शहरकी निहालगंज थाना पुलिस ने संदिग्धों पर नजर रखने, अपराधियों को पकड़ने अधीनस्थों से सही ड्यूटी कराने के लिए सोशल मीडिया का सहारा लिया है। जिससे थाना क्षेत्र में रात के समय होने वाली चोरियों की संख्या 50 प्रतिशत तक घटी है। इसके अलावा अन्य तरह के अपराधों में भी गिरावट दर्ज की गई है।
ये सब हुआ है थाने के द्वितीय प्रभारी एसआई देवेन्द्र शर्मा के प्रयासों से। देवेन्द्र ने अक्टूबर 2016 में पुलिस थाने पर पद संभालते ही पीएस निहालगंज के नाम से व्हाट्सएप ग्रुप बनाया। जिसमें थाने पर तैनात जवानों को जोड़ा। इस समय तक ज्यादातर स्टाफ व्हाट्सएप का उपयोग कर रहा था। जो नहीं कर रहे थे उन्हें भी जनहित में इसका उपयोग करने के लिए पाबंद किया गया। अब 50 कर्मियों का पूरा स्टाफ इससे जुड़ चुका है। इस कार्य में थाना प्रभारी चन्द्रप्रकाश चौधरी ने भी एसआई देवेन्द्र का पूरा सहयोग किया। इस ग्रुप से पुलिस की मॉनिटरिंग भी अच्छी हुई है। इससे सिगमा (मोटर साइकिल से गश्त करने वाले जवान) मोबाइल (थाने की जीप) भी जुड़े हैं। कोई भी घटना होती है तो तुरंत ग्रुप में सूचना डाल दी जाती है। जिससे घटना स्थल के नजदीक जो भी होता है वह तुरंत पहुंच जाता है। इससे सूचना मिलने के बाद पुलिस तुरंत घटना स्थल पर पहुंच जाती है। जबकि पहले देरी हो जाती थी। पहले 10- 20 मिनट तो यहीं पता करने में गुजर जाते थे कि घटना स्थल के नजदीक कौन है।
व्हाट्सएप ग्रुप बनने से रात्रि गश्त व्यवस्था मजबूत हुई है। सभी पुलिसकर्मियों को सख्त हिदायत है कि वे ड्यूटी पर पहुंचते ही सबसे पहले ग्रुप में अपनी लोकेशन सेल्फी शेयर करेंगे। उन्हें पूरी रात्रि ड्यूटी के दौरान 3 से 4 बार लोकेशन शेयर करनी होगी। इससे गश्त को लेकर पुलिसकर्मियों की जबाबदेही तय हो गई है। इससे रात्रि के समय होने वाली चोरियों में 50 प्रतिशत से भी अधिक गिरावट आई है। पहले निहालगंज थाना क्षेत्र में दो चोरियां होना तो सामान्य बात थी। घटनाआें को रोकने के लिए निहालगंज थाने की दिन में 3 रात में 4 सिगमा घुमती रहती हैं। जो संदिग्ध मंजनूओं पर नजर रखती हैं। इन्हें जहां भी कोई संदिग्ध दिखता है उसका फोटो उसके वाहन सहित खींचकर ग्रुप में डाल देते हैं।
धौलपुर। निहालगंज थाना धौलपुर।
अपराधियों पर पड़ता है मनोवैज्ञानिक प्रभाव: देवेन्द्र
निहालगंजथाने के द्वितीय अधिकारी देवेन्द्र शर्मा ने बताया कि रात के समय जितने भी लोग पैदल वाहनों से बाजार में घूमते मिलते हैं उनके वाहनों सहित फोटो खींचे जाते हैं। जिन्हें ग्रुप में भी शेयर करते हैं। फोटो खींचते ही लोगों पर मनोवैज्ञानिक प्रभाव पड़ता है। यदि वह किसी वारदात को अंजाम देने की योजना से भी जाता है तो उसे लगता है कि पुलिस ने मेरा फाेटो खींच लिया है।
तुरन्त हो जाती है शवों बदमाशों की शिनाख्त
यदिथाना पुलिस को कोई अज्ञात शव मिलता है या कोई बदमाश पकड़ा जाता है तो उसका फोटो खींचकर तुरंत थाना प्रभारी चंद्रप्रकाश चौधरी जिला पुलिस के ग्रुप में डाल देते हैं। जिससे शिनाख्त होने में समय नहीं लगता। कई बार संदिग्ध स्थिति में पकड़े गए लोगों की भी ग्रुप में फोटो शेयर करने के बाद बड़े अपराधी के रूप में पहचान होती है।
अच्छी पहल
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva